stanford-oval/wikipedia huggingface dataset:
Edith Thallaug

Edith Thora Thallaug (16. kesäkuuta 1929 Bærum – 7. kesäkuuta 2020 Tukholma) oli norjalainen ooppera- ja konserttilaulaja (mezzosopraano), näyttelijä sekä rikoskirjailija.
Thallaug syntyi syntyi laulaja Rolf Thallaugin ja Marta Marie Halvorsenin perheeseen. Hän oli näyttelijäoppilaana Studioteatretissa vuosina 1947–1948. Vuonna 1948 Knut Hergel otti hänet Norjan kansallisteatteriin ensin kaksivuotiseen opetusohjelmaan, jonka jälkeen hän pääsi sinne näyttelijäksi. Thallaug esiintyi lukuisissa näytelmissä. Hän sai lauluopetusta Haldis Ingebjart Iseneltä ja teki laulajana debyyttinsä maaliskuussa 1959. Ruotsalainen bassobaritoni Joel Berglund kuului yleisöön. Thallaug lähti Ruotsiin opiskelemaan laulua Berglundin ja myöhemmin Gjurgja Leppéen johdolla. Vuonna 1960 hän sai kiinnityksen Göteborgin Stora Teaterniin. Thallaug esiintyi muun muassa Così fan tutten, Madama Butterflyn ja Tannhäuserin esityksissä. Carmenin nimiroolissa hän esiintyi ensimmäisen kerran vuonna 1963.
Vuosina 1964–1982 Thallaug lauloi Tukholman kuninkaallisessa oopperassa, jossa hän esiintyi muun muassa Carmenina ja monissa Giuseppe Verdin oopperoissa. Norjassa Thallaug sai Kritikerprisenin esiintymisestään Gioacchino Rossinin Tuhkimon nimiroolissa Den Norske Operassa keväällä 1972. Thallaug tulkitsi myös oman aikansa oopperaohjelmistoa, jonka säveltäjiin kuuluivat Margareta Hallin, Aribert Reimann ja Antonio Bibalo. Vuonna 1982 hän loi Adan roolin Luciano Berion teoksen La vera storia kantaesityksessä La Scalassa. Thallaugin konserttiohjelmistoon kuului muun muassa messuja, oratorioita ja sinfonisia teoksia. Yksinlauluja hän tulkitsi usein Jan Eyronin ja Robert Levinin toimiessa pianisteina.
Thallaug sai vuonna 1976 Ruotsissa hovilaulajan arvonimen ensimmäisenä Ruotsin ei-kansalaisena koskaan. Hänelle myönnettiin Grieg-palkinto vuonna 1977 ja Litteris et artibus -mitali 1983. Vuonna 1983 hänestä myös tehtiin Pyhän Olavin ritarikunnan ensimmäisen luokan ritari. Thallaug solmi ensimmäisen avioliittonsa viulisti Bjarne Larsenin kanssa ja toisen avioliittonsa laulaja Ulf Björkegrenin kanssa. Hänen kolmas puolisonsa oli viulisti Josef Benczy. Thallaug kuoli 90-vuotiaana jonkin aikaa sairastettuaan.
Edith Wiklund

| Edith Wiklund |
| --- | --- |
 Edith Wiklund vuonna 1941.
Henkilötiedot
Koko nimi:  Edith Sofia Wiklund
Syntynyt: 27. marraskuuta 1905 Angelniemi
Kuollut: 13. heinäkuuta 1969 (63 vuotta) Helsinki
Kansalaisuus:   Suomi
Taiteilija
Ala:  taidegraafikko
Edith Wiklund (27. marraskuuta 1905 Angelniemi – 13. heinäkuuta 1969 Helsinki) oli suomalainen taidegraafikko ja taidemaalari.
Wiklund oli yksi keskeisistä kuivaneulatekniikkaa käyttäneistä 1930-luvun suomalaisista taidegraafikoista.
Dominikaanisen tasavallan laivasto

| Dominikaanisen tasavallan laivasto |
| --- | --- |
 Dominikaanisen tasavallan laivaston tunnus
Toiminnassa:  Perustettu vuonna 15. huhtikuuta 1844
Valtio:  Dominikaaninen tasavalta
Puolustushaarat:  Laivasto
Aselajit:  Laivasto
Osa joukkoa:  Dominikaanisen tasavallan asevoimat
Koko:  4000 henkilöä  33 alusta
Sodat ja taistelut:  Dominikaanisen tasavallan itsenäisyystaistelu Dominikaanisen tasavallan sisällissota
Vuosipäivät:  15. huhtikuuta
Komentajat
Nykyinen komentaja:  vara-amiraali Nicolas Cabrera Arias
Tunnettuja komentajia:  amiraali Juan Bautista Cambioso
Dominikaanisen tasavallan laivastolippu.
Dominikaanisen tasavallan laivasto (esp. Marina de Guerra Dominicana, MdeG) muodostaa maavoimien ja ilmavoimien kanssa Dominikaanisen tasavallan asevoimat ollen yksi kolmesta puolustushaarasta.
Historia

Dominikaanisen tasavallan itsenäistyttyä Haitista 27. helmikuuta 1844 sen oli tarpeen muodostaa itselleen laivasto. Palvelukseen otettiin kolme kuunaria, jotka  olivat lippulaiva Separación Dominicana, MAria Chica ja Leonor. Laivastolaki annettiin 23. huhtikuuta 1844 ja kuunarit osallistuivat sotatoimiin ensi kerran 15. huhtikuuta Tortugueron taistelussa, jota johti amiraali Juan Bautista Cambiosa upottaen kuusi haitilaista alusta.
Itsenäisyystaistelun aikana 1963 laivasto taisteli kummallakin puolella.
Tukikohdat

Laivastonlla on kaksi päätukikohtaa, joiden lisäksi on useita pienempiä tukikohtia. Nämä ovat:
Base Naval 27 de Febrero Santo Domingossa, jonne on sijoitettu laivastoesikunta sekä merisotakoulu Vice-Admiral Cesar de Windt Lavandier
Base Naval de Las Calderas Peravian provinssissa, jossa on laivastontelakka (engl. Bahia Las Calderas Naval Shipyard, ANABALCA)
Aktiivipalveluksessa olevat alukset

PA-301 Almirante Didiez Burgos
PM-203 Tortuguero
PM-204 Capotillo
GC-101 Aries
GC-103 Procion
GC-104 Aldebarán
GC-105 Antares
GC-106 Bellatrix
GC-107 Canopus
GC-108 Capella
GC-109 Orión
GC-110 Sirius
GC-112 Altair
LR-151 Hamal
LR-152 Vega
LR-153 Deneb
LR-154 Acamar
LR-155 Castor
LR-156 Pollux
LR-157 Atria
LR-158 Shaula
LR-159 Enif
LR-160 Rigel
LR-161 Elnath
LR-162 Polaris
LR-163 Nunki
LR-164 Dubhe
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ehrenmalm

Ehrenmalm on muun muassa seuraavien suomalaisten henkilöiden sukunimi:
Fredrik Ehrenmalm (1767–1823), pappi ja valtiopäivämies
Helena Ehrenmalm (1730–1784), ruotsalaissyntyinen kartanonomistaja
Lars Johan Ehrenmalm (1688–1774), virkamies ja valtiopäivämies
Samuel Magnus Ehrenmalm (1731–1814), tuomari ja valtiopäivämies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Farhot

| Farhot> Henkilötiedot |
| --- | --- |
Koko nimi:  Farhad Samadzada
Syntynyt: 1980-luku
Ammatti:  muusikko, tuottaja
Muusikko
Tyylilajit:  hip hop
Levy-yhtiöt:  Jakarta Records, Kabul Fire Records
  [ Muokkaa Wikidatassa ] [ ohje ]  
Farhot, oikealta nimeltään Farhad Samadzada, on afganistanilaissyntyinen muusikko ja musiikkituottaja.
Farhot syntyi Afganistanissa, josta muutti sotapakolaisena Saksaan 1980-luvulla. Farhot johtaa Kabul Fire -levy-yhtiötä ja kustantamoa. Hän on tuottanut muun muassa Isaiah Rashadia, Selah Sueta ja Talib Kwelia. Farhotin musiikissa on merkittäviä vaikutteita afganistanilaisesta kulttuurista.
Esikoisalbumi Kabul Fire Vol. 1 julkaistiin 2013. Albumilla Kabul Fire Vol. 2 (2021) ovat vierailevina esiintyjinä Juju Rogers, Nneka, Tiggs Da Author ja Maverick Sabre. Albumin kappaleissa on näytteitä afganistanilaisista elokuvista. Kappaleessa ”Sampling Watana” kuullaan puhuttua sanaa Hampurissa asuvalta afganistanilaisartistilta Moshtarilta. Kabul Fire Vol. 2 sai hyvät arvostelut The Guardianin kriitikolta Ammar Kalialta.
Diskografia > Soololbumit

Kabul Fire Vol. 1 (2013)
Kabul Fire Vol. 2 (2021)
Euroopan keskuspankin pääjohtaja

| Euroopan keskuspankin pääjohtaja |
| --- | --- |
 EKP:n tunnus
 
 Nykyinen Christine Lagarde 1. marraskuuta 2019 lähtien
Nimittäjä:  Eurooppa-neuvosto
Kauden pituus:  8 vuotta, ei uusittavissa
Perustettu:  1. kesäkuuta 1998
Ensimmäinen:  Wim Duisenberg
Kotisivut:  www.ecb.europa.eu
Euroopan keskuspankin pääjohtaja eli Euroopan keskuspankin puheenjohtaja johtaa Euroopan keskuspankkia (EKP), joka on euroalueen rahapolitiikasta vastaava Euroopan unionin toimielin. Euroopan keskuspankin pääjohtajan nimittää Eurooppa-neuvosto määräenemmistöllä kahdeksan vuoden kaudeksi, jota ei voida uusia. Euroopan keskuspankin nykyinen puheenjohtaja on ranskalainen Christine Lagarde, joka astui virkaan marraskuussa 2019 ja jonka kauden on siten määrä päättyä 2027.
Tehtävät

Euroopan keskuspankin pääjohtaja on puheenjohtajana Euroopan keskuspankin ylimmissä päättävissä elimissä, sen neuvostossa ja johtokunnassa. Molemmissa kokouksissa kaikilla osallistujilla on yksi ääni, ja jos äänet menevät tasan, pääjohtajan ääni ratkaisee. Käytännössä Euroopan keskuspankin neuvosto välttää äänestyksiä ja pyrkii konsensukseen. Tämä mahdollistaa sen, että pääjohtaja voi valita asiat, jotka tuodaan äänestykseen, mikä lisää hänen vaikutusmahdollisuuksiaan Euroopan keskuspankin neuvostossa.
Myös EKP:n ulkoinen edustaminen kuuluu sen pääjohtajalle. Keskeinen tapa edustaa on pääjohtajan neuvoston kokousten jälkeen pitämät tiedotustilaisuudet, joissa hän kertoo kokouksissa keskustelluista asioista ja päätöksistä sen sijaan, että EKP:n neuvosto julkistaisi pöytäkirjoja. Pääjohtajille on muodostunut oma koodikielensä, jossa pienet muutokset sanamuodossa ilmaisevat median edustajille tietoja päätösten luonteesta ja vaikutuksesta talouteen.
Euroopan keskuspankki laatii vuosittain toiminnastaan kertomuksen, jonka EKP:n pääjohtaja esittelee Euroopan parlamentille ja Euroopan unionin neuvostolle. Vuosittaisen kertomuksen lisäksi parlamentti tai sen valiokunta voi kutsua pääjohtajan kuultavaksi muulloinkin. Parlamentin jäsenet voivat jättää pääjohtajan vastattavaksi kirjallisia kysymyksiä. Vuonna 2018 silloinen pääjohtaja Mario Draghi oli kuultavana parlamentin talous- ja raha- asioiden valiokunnassa neljä kertaa ja sai 36 kirjallista kysymystä parlamentin jäseniltä. Pääjohtaja voi olla läsnä Euroopan unionin neuvoston kokouksissa, joissa käsitellään Euroopan keskuspankkijärjestelmään liittyviä asioita. Lisäksi hän edustaa Euroopan keskuspankkia suhteessa muihin Euroopan unionin toimielimiin.
Nimitys ja erottaminen

Pääjohtajien allekirjoitukset sadan euron seteleissä.
Euroopan keskuspankin pääjohtaja nimitetään samalla tavalla kuin keskuspankin johtokunnan muutkin jäsenet. Euroopan unionin neuvosto esittää suosituksensa pääjohtajasta Eurooppa-neuvostolle, joka nimittää hänet virkaan. Päätös tehdään määräenemmistöllä. Suositusta tehdessään EU:n neuvoston on kuultava ensin Euroopan parlamenttia ja Euroopan keskuspankin neuvostoa. Perussopimusten mukaan Euroopan unionin neuvoston on valittava ehdokkaakseen sellainen henkilö, jolla on ”arvostettu asema ja ammattikokemus rahatalouden tai pankkitoiminnan alalla” ja joka on Euroopan unionin jäsenvaltion kansalainen. Pääjohtajan kausi on kahdeksan vuotta, eikä sitä voida uusia.
Euroopan keskuspankin kolme ensimmäistä pääjohtajaa olivat kaikki taloustieteilijöitä. Heistä kukin oli ennen Euroopan keskuspankin pääjohtajan virkaan nimitystään hoitanut oman valtionsa keskuspankin pääjohtajan virkaa. Sitä vastoin neljänneksi pääjohtajaksi vuonna 2019 valittu Christine Lagarde on juristi ja poliitikko, eikä hänellä ollut suoraa kokemusta keskuspankin johtamisesta, mutta hän oli ollut Ranskan valtiovarainministeri ja Kansainvälisen valuuttarahaston pääjohtaja.
Jos Euroopan keskuspankin neuvosto tai johtokunta katsoo, että pääjohtaja tai joku muu johtokunnan jäsen syyllistyy vakavaan rikokseen tai ei täytä tehtäviään, se voi pyytää pääjohtajaa erotettavaksi. Päätöksen erottamisesta tekee unionin tuomioistuin.
Palkka ja etuudet

Euroopan keskuspankin pääjohtaja saa muiden johtokunnan jäsenten tavoin peruspalkkaa ja edustuslisiä. Keskuspankki järjestää pääjohtajalle virka-asunnon, joten hän ei muista johtokunnan jäsenistä poiketen saa asumislisää. Lisäksi hän voi olla oikeutettu saamaan perhe-, lapsi- ja koulutuslisää keskuspankin työntekijöiden palvelussuhteen ehtojen mukaisesti. Palkasta peritään eläke-, sairaus- ja tapaturmavakuutusmaksut sekä vero Euroopan unionille.
Vuonna 2018 silloisen pääjohtaja Mario Draghin vuoden bruttopalkka oli 401 400 euroa. Palkka on suurempi kuin Yhdysvaltain keskuspankin Federal Reserven pääjohtajalle vuodelle 2019 määrätty 180 436 euron palkkio. Esimerkiksi Italian keskuspankin Banca d’Italian pääjohtajan palkkio vuonna 2018 oli 450 000 euroa ja korkeinta palkkaa saavan keskuspankkijohtajan, Yhdistyneen kuningaskunnan keskuspankin Bank of Englandin pääjohtajan 883 911 Englannin puntaa.
Euroopan keskuspankin rakennuksista tehdyn sopimuksen mukaan valtion viranomaiset, mukaan lukien poliisi, eivät saa tulla Euroopan keskuspankin tiloihin muuten kuin pääjohtajan luvalla, ellei kyseessä ole hätätilanne. Sopimus kieltää etuoikeuden hyväksikäytön esimerkiksi rikollisten suojelemiseen. Pääjohtajan virka-asunto sisältyy näihin tiloihin. Muiden johtokunnan jäsenten tavoin pääjohtaja nauttii Euroopan keskuspankin pääkonttorin sijaintivaltiossa Saksassa diplomaattista koskemattomuutta. Johtokunnan jäsenten perheenjäsenille on annettu sama suoja kuin diplomaattien perheenjäsenille. Saksalaisen jäsenen koskemattomuus on rajoitettu koskemaan vain virkatehtäviä.
Luettelo pääjohtajista

| N:o | Nimi | Nimi | Valtio | Virassa |
| --- | --- | --- | --- | --- |
| 1. |  | Wim Duisenberg (1935–2005) |  Alankomaat | 1.6.1998–31.10.2003 |
| 2. |  | Jean-Claude Trichet (1942–) |  Ranska | 1.11.2003–31.10.2011 |
| 3. |  | Mario Draghi (1947–) |  Italia | 1.11.2011–31.10.2019 |
| 4. |  | Christine Lagarde (1956–) |  Ranska | 1.11.2019– |
Dolls (vuoden 2002 elokuva)

| Dolls> ドールズ (dōruzu) |
| --- | --- |

Ohjaaja:  Takeshi Kitano
Käsikirjoittaja:  Takeshi Kitano
Tuottaja:  Masayuki Mori
Säveltäjä:  Joe Hisaishi
Kuvaaja:  Katsumi Yanagishima
Leikkaaja:  Takeshi Kitano
Pukusuunnittelija:  Yōji Yamamoto
Pääosat:   Miho Kanno  Hidetoshi Nishijima 
Valmistustiedot
Valmistusmaa:  Japani
Tuotantoyhtiö:  Bandai TV Tokyo
Levittäjä:  Shochiku Netflix
Ensi-ilta:  2002
Kesto:  114 minuuttia
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Dolls (jap. ドールズ, dōruzu) on Takeshi Kitanon ohjaama ja käsikirjoittama elokuva vuodelta 2002. Dolls poikkeaa tyyliltään Kitanon elokuvista, jotka tunnetaan yleisesti yakuza-teemoista. Elokuvassa tarina näytetään kuvien välityksellä monien taide-elokuvien tapaan.
Juoni

Dollsissa on kolme erillistä tarinaa:
Nuori mies Matsumoto jättää tyttöystävänsä Sawakon mennäkseen naimisiin yhtiönsä johtajan tyttären kanssa vanhempiensa painostuksesta. Matsumoton tyttöystävä yrittää tappaa itsensä, mutta epäonnistuu, kuitenkin jääden 5-vuotiaan tasolle henkisesti. Matsumoto kuulee tästä Sawakon ystäviltä ja kävelee pois häistään holhotakseen Sawakoa. Tätä tarinaa seurataan elokuvan aikana eniten.
Nukui-niminen mies on syvästi ihastunut pop-tähti ”Harunaan”. Harunalle käy tapaturma, jossa tämän toinen silmä vaurioituu ja Nukui sokeuttaa itsensä muistaakseen Harunan sellaisena kuin hän oli kuvissa.
Vanha Yakuza-johtaja Hiro jätti nuorena miehenä rakastettunsa ja kotiseutunsa noustakseen suureksi mieheksi. Hänen tyttöystävänsä sanoo jäähyvästeissä saapuvansa puistoon joka lauantai lounasrasia mukanaan, kunnes Hiro palaa jälleen hänen luokseen. Vuosikymmeniä myöhemmin kaiken haluamansa saavuttanut Hiro palaa nostalgian vuoksi kotiseutunsa puistoon. Puiston penkillä istuu hänen vanha tyttöystävänsä odottamassa Hiroa joka yrittää löytää rohkeutta tavata tämän.
Tarinat eivät varsinaisesti yhdisty missään kohdassa, vaikka henkilöt näkyvät samassa kohtauksessa ilman vuorovaikutusta.
Falcon 9 laukaisu 26

Falcon 9 laukaisu 26 oli SpaceX:n Falcon 9 Full Thrust -kantoraketin laukaisu, joka vei ABS 2A ja Eutelsat 117 West B -tietoliikennesatelliitit supersynkroniselle geostationaariselle siirtoradalle. Falcon 9 -raketti laukaistiin onnistuneesti Cape Canaveral Air Force Stationin laukaisukompleksi 40:ltä 15. kesäkuuta 2016 kello 14.29 UTC-aikaa.
Laukaisu

Falcon 9 -raketin ensimmäinen vaihe saapui laukaisupaikalle muutamia tunteja edellisen Thaicom 8 -satelliitin laukaisun jälkeen 27. toukokuuta 2016. Rakettivaiheen maakoekäyttö SpaceX:n Texasin McGregorissa oli suoritettu laukaisupaikalle saapumista edeltävällä viikolla.
Laukaisua edeltävä ensimmäisen vaiheen moottorien muutamien sekunnin maakoekäyttö suoritettiin onnistuneesti 13. kesäkuuta. Raketin ensimmäinen laukaisuyritys tarkentui 15. kesäkuuta kello 14.29 UTC-aikaa auenneeseen 44-minuuttiseen aikaikkunaan. Raketin polttoainesäiliöiden täyttö käynnistyi suunnitellusti noin 35 minuuttia ennen laukaisua. Falcon 9 Full Thrust -raketin moottorit käynnistettiin kolme sekuntia ennen laukaisua. Raketti nousi Cape Canaveral Air Force Stationin laukaisukompleksi 40:ltä kello 14.29 UTC-aikaa, yhdeksän Merlin 1D -moottorin saavutettua halutun tehon. Ensimmäinen vaihe sammutettiin kaksi minuuttia ja 36 sekuntia lennon alun jälkeen. Toinen rakettivaihe irtautui ensimmäisestä kolme sekuntia myöhemmin, ja sen Merlin 1D Vacuum -moottori käynnistyi kahdeksan sekuntia irtautumisen jälkeen. Satelliittia nousun aikana suojannut nokkakartio irtautui 47 sekuntia toisen vaiheen käynnistämisen jälkeen.
Ensimmäinen rakettivaihe kääntyi ympäri paineistettua typpeä käyttävien pienten ohjausmoottorien avulla ja jatkoi ballistisella radalla kohti noin 680 kilometriä Floridan rannikolta sijaitsevaa ASDS-lauttaa Of Course I Still Love You. Rakettivaihe jätti ensimmäisen jarrutuspolton (engl. boost-back burn) tekemättä vähäisempien polttoainevarantojensa takia ja jatkoi ballistisella radalla kohti Atlantilla odottavaa laskeutumisalustaa. Ensimmäinen vaihe teki myöhemmin ensimmäisen, kolmea moottoria käyttävän 20-sekuntisen paluupolttonsa (engl. re-entry burn). Tätä seurasi varsinainen laskeutumispoltto, joka tehtiin alkuun kolmella moottorilla, joista kaksi sammutettiin hieman ennen laskeutumista. Laskeutumispolton kolmimoottorisen osan aikana yksi moottoreista oli toiminut vajaateholla, minkä seurauksena rakettivaihe teki kovan laskeutumisen lautalle ja tuhoutui.
Toinen vaihe saavutti pysäköintiradan kuuden minuutin ja 35 sekunnin polton jälkeen. Satelliitit ja rakettivaiheen pysäköintiradalta siirtoradalle vienyt 64 sekunnin poltto tapahtui 16 minuuttia ja 32 sekuntia myöhemmin. ABS 2A -satelliitin päälle asennettu Eutelsat 117 West B -satelliitti irtautui ensimmäisenä rakettivaiheesta noin kolme ja puoli minuuttia moottorin sammuttamisen jälkeen. ABS 2A irtautui viittä minuuttia minuuttia myöhemmin. Falcon 9 -raketin toinen vaihe jäi satelliittien irtautumisen jälkeen hyvin elliptiselle kiertoradalle.
Aiheesta muualla

Kuvia tai muita tiedostoja aiheesta Falcon 9 laukaisu 26 Wikimedia Commonsissa
Falcon 9 -raketti nousee SLC-40:ltä.
Ferdinand Rüegg

Ferdinand Rüegg (20. huhtikuuta 1847 – 13. lokakuuta 1913) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 6. marraskuuta 1870 ja nimitettiin sen piispaksi 27. maaliskuuta 1906. Piispaksi konsekroinnin suoritti Sebastian Gebhard Messmer 10. kesäkuuta.
Einar Relander

Einar Felix Relander (8. heinäkuuta 1876 Muolaa – 11. kesäkuuta 1964 Lahti) oli suomalainen hammaslääkäri, musiikkimies ja ruotsin kielellä kirjoittanut lastenkirjailija.
Relanderin vanhemmat olivat kappalainen, varapastori Felix Fritiof Relander ja Vivia Olsoni. Hän pääsi ylioppilaaksi Viipurin ruotsalaisesta lyseosta 1895 ja opiskeli Helsingin yliopistossa valmistuen hammaslääketieteen kandidaatiksi 1903 ja tohtoriksi 1905. Relander toimi hammaslääkärinä Kuopiossa 1905-1909, Viipurissa 1909–1939 ja Parikkalassa 1939–1963.
Einar Relander oli naimisissa vuodesta 1913 Ensi Katarina Laurellin kanssa.
Divehin kieli

| Divehi |
| --- | --- |
Oma nimi:  ދިވެހި
Muu nimi:  dhivehi
Tiedot
Virallinen kieli:   Malediivit
Puhujia:  350 000
Kirjaimisto:  thaana
Kielenhuolto:  Dhivehi akatemia
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet
Kielikoodit
ISO 639-1:  dv
ISO 639-2:  div
ISO 639-3:  div
 Ohje 
Divehi (myös dhivehi) on indoarjalainen kieli, jota puhutaan pääasiassa Malediiveilla, missä se on virallisen kielen asemassa. Divehiä puhuu äidinkielenään noin 300 000 ihmistä. Lakshadweepin alueella Intiassa puhutaan kielen mahl-nimistä murretta. Divehi on aikojen saatossa saanut huomattavia vaikutteita arabiasta, malajalamista sekä persiasta. Divehillä on oma kirjoitusjärjestelmänsä, thaana, jonka lukusuunta on oikealta vasemmalle.
Äännejärjestelmä

|  | Etinen> lyhyt | Etinen> pitkä | Keskinen> lyhyt | Keskinen> pitkä | Takainen> lyhyt | Takainen> pitkä |
| --- | --- | --- | --- | --- | --- | --- |
| Suppea | i | iː |  |  | u | uː |
| Välinen | e | eː |  |  | o | oː |
| Väljä |  |  | a | aː |  |  |
|  |  | Labiaali | Dentaali | Alveolaari | Kakuminaali | Palataali | Velaari | Glottaali |
| --- | --- | --- | --- | --- | --- | --- | --- | --- |
| Klusiili | soinniton |  | t |  | ʈ | c | k |  |
| Klusiili | soinnillinen | b | d |  | ɖ | ɟ | ɡ |  |
| Klusiili | prenasaali | ᵐb | ⁿd |  | ᶯɖ |  | ᵑɡ |  |
| Frikatiivi | soinniton | f |  | s | ʂ | ɕ |  | h |
| Frikatiivi | soinnillinen | v | z |  |  |  |  |  |
| Nasaali | Nasaali | m |  | n | ɳ | ɲ | ŋ |  |
| Approksimantti | Approksimantti |  | l̪ | l | ɭ | j |  |  |
| Tremulantti | Tremulantti |  |  | r |  |  |  |  |
Kielioppi

Divehin substantiivit taipuvat määräisyydessä (määräinen, epämääräinen tai määrittelemätön), luvussa (yksikkö tai monikko) ja kuudessa sijassa:
Nominatiivi
Datiivi
Ablatiivi
Genetiivi
Lokatiivi
Instrumentaali
Sanajärjestelmä on suhteellisen vapaa. Esim. Ostaakseen kalaa kaupalta käytetään sanoja mashah (minulle), mas (kala), ja vikkaa (myydä), ja sanat voidaan järjestää mihin näistä järjestyksistä tahansa ilman, että lauseen merkitys muuttuu:
mashah mas vikkaa
mas mashah vikkaa
mas vikkaa mashah
vikkaa mashah mas
Kielioppi > Lainasanat

Lainasanat sulautetaan divehiin riippuen siitä, viitataanko sanalla A) ihmiseen, B) esineeseen tai C) toimintaan.
Jos lainasanalla viitataan ihmiseen, sanan perään voidaan liittää suffiksi -eh (yksiön epämääräinen) tai -un (monikko). Jos lainasanan perään ei ole liitetty suffiksi, sana ilmaisee yksikön määräisen käsitteen:
veitar (tarjoilija) + -eh = veitareh (tarjoilija, yksikön epämääräinen)
veitar + -un = veitarun (tarjoilijat, monikko)
veitar + Ø = veitar (tarjoilija, yksikön määräinen)
Jos lainasanalla viitataan esineeseen, sanan perään voidaan liittää suffiksi -eh (yksikön epämääräinen), -uthah (monikko) tai -u (yksikön määräinen):
kaar (auto) + -eh = kaareh (auto, yksikön epämääräinen)
kaar + -uthah = kaaruthah (autot, monikko)
kaar + -u = kaaru (auto, yksikön määräinen)
Jos lainasanalla viitataan toimintaan, sanan perään voidaan asentaa sana kuranee (tahallinen preesens), koffi (tahallinen imperfekti), kuraane (tahallinen futuuri), vanee (tahaton/passiivin preesens), vejje (tahaton/passiivin imperfekti) tai vaane (tahaton/passiivin futuuri):
kensal (peruuttaa) + koffi = peruutti
kensal + vejje = peruuntui
divelop (kehittää) + kuranee = kehittää
divelop + vanee = kehittyy
Kielioppi > Lukujärjestelmä

Divehissä on kaksi lukujärjestelmää, joista molemmat ovat aivan samat lukuun 30 saakka, jolloin järjestelmät eroavat. Kun puhutaan esim. vuoden 1931 luvusta, toisessa järjestelmässä luku 1 asennetaan luvun 30 eteen (eh-thirees '31' eli "yksi ja kolmekymmentä") ja toisessa taas asennetaan 30 luvun perään (thirees-ekeh '31' eli "kolmekymmentä + yksi"). 60-lukua tarkoittava sana fas dholhas (viisi kahtatoista) johtuu hyvin vanhasta duodesimaalijärjestelmästä, joka on hävinnyt melkein kokonaan.
Tekstinäyte

Seuraava teksti on peräisin Ihmisoikeuksien yleismaailmallinen julistuksen ensimmäisestä artiklasta:
Siirtokirjoitus:
Suomennos:
Aiheesta muualla

Divehinkielinen Wikipedia
Indoarjalaiset kielet
aer
andh
angika
assami
awadhi
bagheli
baškarik
bengali
bhadrawahi
bhili
bhisnupriya
bhodžpuri
bradž
buksa
bundeli
chambeali
chhattisgarhi
chittagon
chitwania tharu
dameli
dangaura tharu
dhatki
divehi
dogri
fidžinhindi
gaddi
garhwali
gawar
goaria
grangali
gudžarati
gurgula
halbi
haryanvi
hindi
hindko
hindustani
Induksenkohistani
kalaša
kanauji
kašmiri
katarkalai
kathariya tharu
khowar
kochila tharu
koli
kumaoni
kurdari
kutši
lahnda
lambadi
magahi
maijan
maithili
majhi
mandeali
marathi
marwari
musasa
nimadi
ningalami
nepali
od
orija
paali
palya bareli
pandžabi
pašai
pauri bareli
phalura
radžastani
rana tharu
rangpuri
rathwi bareli
rohingya
romani
sadri
sanskrit
saraiki
sawi
šina
sindhi
sinhali
sirmauri
sonha
šumašti
surjapuri
sylheti
tirahi
torwali
urdu
varhadi-nagpuri
varli
vasavi